རྩ་བའི་གཞོན་ནུ་ལྷན་ཚོགས་ཀྱི་ད་ལྟ་དང་མ་འོངས་པའི་ལངས་ཕྱོགས་ཇི་ལྟར་འཛིན་མིན་འདི་གཞོན་ནུ་ལྷན་ཚོགས་ཀྱི་ལས་ཐོག་དབུ་ཁྲིད་དང་ཚོགས་མི་རྣམ་པའི་འགན་དབང་རེད།འོན་ཀྱང་རང་ཉིད་གཞོན་ནུ་ལྷན་ཚོགས་ཐོག་མར་བཙུགས་མཁན་གྱི་གྲས་ཤིག་དང་།དེའི་སྐབས་ལས་འགན་གཙོ་ཁུར་བྱེད་མཁན་ཞིག་ཡིན་པའི་ཆ་ནས་གཞོན་ནུ་ལྷན་ཚོགས་བཙུགས་དགོས་པའི་རྒྱུ་མཚན་དང་།ཐོག་མར་བཙུགས་སྐབས་ཀྱི་གནས་སྟངས།ལྟ་བ་ལངས་ཕྱོགས་བཅས་ཀྱི་སྐོར་ལ་ཞུས་ན་དངོས་ཡོད་གནས་ཚུལ་ཤེས་རྟོགས་ཐུབ་རྒྱུར་ཕན་ཐོགས་ཡོང་སྲིད་པ་རེད་སྙམ་པ་མ་ཟད།ད་དུང་དེའི་སྐོར་ལ་འགྲེལ་བརྗོད་བྱ་རྒྱུ་ནི་ཕྲན་གྱི་ལས་འགན་ཞིག་ཡིན་པར་ངོས་འཛིན་ཞུ་ཡི་ཡོད།